Ο επίδοξος βιαστής συνελήφθη λίγη ώρα αργότερα από την αστυνομία

Ένας 20χρονος Αλγερινός αποπειράθηκε να βιάσει μία 27χρονη γυναίκα μέσα στο σπίτι της. Ο επίδοξος βιαστής εισέβαλε στο σπίτι από το μπαλκόνι, την ώρα που η 27χρονη παρακολουθούσε τηλεόραση.

Με αστραπιαίες κινήσεις και χωρίς να γίνει αντιληπτός άρπαξε το πορτοφόλι της και στη συνέχεια αιφνιδιάζοντάς την, με την απειλή μαχαιριού επιχείρησε να τη βιάσει. Τότε εκείνη άρχισε να φωνάζει με τον Αλγερινό να φεύγει τρέχοντας από το σπίτι. Η κοπέλα ειδοποίησε την Αστυνομία και όταν αστυνομικοί έφτασαν εκεί τους παρέδωσε το κινητό του τηλέφωνο, το οποίο του έπεσε στην προσπάθειά του να ξεφύγει. Λίγη ώρα αργότερα ο 20χρονος συνελήφθη και όπως προέκυψε δεν είναι η πρώτη φορά που απασχολεί τις αρχές.